

**ΔΗΜΟΣ ΛΑΡΝΑΚΑΣ**

**ΔΙΑΓΩΝΙΣΜΟΣ ΓΙΑ ΠΑΡΑΧΩΡΗΣΗ ΑΔΕΙΑΣ ΧΡΗΣΗΣ ΚΑΙ ΕΚΜΕΤΑΛΛΕΥΣΗΣ ΤΗΣ ΚΑΝΤΙΝΑΣ ΤΟΥ ΚΟΙΝΟΤΙΚΟΥ ΣΤΑΔΙΟΥ ΒΟΡΟΚΛΗΝΗΣ**

**ΓΙΑ ΠΕΡΙΟΔΟ ΕΝΟΣ ΕΤΟΥΣ ΜΕ ΔΙΚΑΙΩΜΑ ΣΤΟ ΔΗΜΟ ΓΙΑ ΑΝΑΝΕΩΣΗ ΓΙΑ ΑΚΟΜΑ ΕΝΑ ΕΤΟΣ**

**Αριθμός Διαγωνισμού: 03/2025**

**Ελάχιστο ποσό προσφοράς €1.000 ετήσια**

**Λάρνακα, Ιανουάριος 2025**

**ΔΙΑΓΩΝΙΣΜΟΣ ΓΙΑ ΠΑΡΑΧΩΡΗΣΗ ΑΔΕΙΑΣ ΧΡΗΣΗΣ ΚΑΙ ΕΚΜΕΤΑΛΛΕΥΣΗΣ ΤΗΣ ΚΑΝΤΙΝΑΣ ΤΟΥ ΚΟΙΝΟΤΙΚΟΥ ΣΤΑΔΙΟΥ ΒΟΡΟΚΛΗΝΗΣ ΓΙΑ ΠΕΡΙΟΔΟ ΕΝΟΣ ΕΤΟΥΣ ΜΕ ΔΙΚΑΙΩΜΑ ΣΤΟ ΔΗΜΟ ΓΙΑ ΑΝΑΝΕΩΣΗ ΓΙΑ ΑΚΟΜΑ ΕΝΑ ΕΤΟΣ**

**Αριθμός Διαγωνισμού:3/2025**

**ΓΕΝΙΚΕΣ ΠΛΗΡΟΦΟΡΙΕΣ**

Αντικείμενο

Ο Δήμος Λάρνακας ζητά προσφορές για την παραχώρηση άδειας χρήσης και εκμετάλλευσης της καντίνας του Κοινοτικού Σταδίου Βορόκληνης για ένα έτος με δικαίωμα στο Δήμο για ανανέωσή για ακόμη ένα έτος.

1. **Δικαίωμα Συμμετοχής:**
   1. Δικαίωμα συμμετοχής στο διαγωνισμό αυτό έχουν φυσικά ή νομικά πρόσωπα (δημοσίου ή ιδιωτικού δικαίου) ή κοινοπραξίες φυσικών ή/και νομικών προσώπων, τα οποία είναι εγκατεστημένα νόμιμα στην Κύπρο ή σε άλλο κράτος μέλος της Ευρωπαϊκής Ένωσης (ΕΕ) ή του Ευρωπαϊκού Οικονομικού Χώρου (ΕΟΧ) ή σε τρίτες χώρες που έχουν υπογράψει και κυρώσει τη Διεθνή Συμφωνία περί Δημοσίων Συμβάσεων (GPA) ή έχουν υπογράψει και κυρώσει συμφωνίες σύνδεσης ή διμερείς συμφωνίες με την Ε.Ε. ή με την Κυπριακή Δημοκρατία.
   2. Οι κοινοπραξίες φυσικών ή/και νομικών προσώπων δικαιούνται να υποβάλουν κοινή Προσφορά, με τις παρακάτω προϋποθέσεις:

(α) Ότι στην Προσφορά αναγράφεται απαραιτήτως το ποσοστό συμμετοχής κάθε προσώπου.

(β) Ότι όλα τα πρόσωπα της κοινοπραξίας πληρούν την απαίτηση της νόμιμης εγκατάστασης στην Κύπρο ή σε άλλο κράτος μέλος της Ευρωπαϊκής Ένωσης (ΕΕ) ή του Ευρωπαϊκού Οικονομικού Χώρου (ΕΟΧ) ή σε τρίτες χώρες που έχουν υπογράψει και κυρώσει τη Διεθνή Συμφωνία περί Δημοσίων Συμβάσεων (GPA) ή έχουν υπογράψει και κυρώσει συμφωνίες σύνδεσης ή διμερείς συμφωνίες με την Ε.Ε. ή με την Κυπριακή Δημοκρατία.

* 1. Οι κοινοπραξίες δεν υποχρεούνται να περιβληθούν ορισμένη νομική μορφή για την υποβολή της Προσφοράς τους. Στην περίπτωση που ο επιλεγείς Ανάδοχος είναι κοινοπραξία τότε αυτή δεν θα υποχρεωθεί να περιβληθεί συγκεκριμένη νομική μορφή πριν την υπογραφή της Σύμβασης.
  2. Κάθε φυσικό ή νομικό πρόσωπο μπορεί να συμμετάσχει στο διαγωνισμό είτε μεμονωμένα είτε σε μία μόνο κοινοπραξία.

1. **Προσωπική Κατάσταση Προσφέροντα**
   1. Για τη συμμετοχή τους στο διαγωνισμό, οι Ενδιαφερόμενοι Οικονομικοί Φορείς πρέπει να πληρούν υποχρεωτικά τις παρακάτω προϋποθέσεις που αφορούν την προσωπική τους κατάσταση:

(α) να μην έχουν καταδικαστεί οριστικά με απόφαση κυπριακού ή αλλοδαπού δικαστηρίου για συμμετοχή σε εγκληματική οργάνωση (όπως αυτή ορίζεται στο άρθρο 2, παράγραφος 1 της κοινής δράσης 98/773/ΔΕΥ του Συμβουλίου), για δωροδοκία (όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παράγραφος 1 της απόφασης – πλαίσιο 2003/568/ΔΕΥ), απάτη (κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων της 27ης Νοεμβρίου 1995), ή για νομιμοποίηση εσόδων από παράνομες δραστηριότητες και χρηματοδότηση της τρομοκρατίας (όπως αυτές ορίζονται στο άρθρο 1 της Οδηγίας 2005/60/ΕΚ),

(β) να μην τελούν υπό πτώχευση, εκκαθάριση, παύση δραστηριοτήτων, αναγκαστική διαχείριση, ή πτωχευτικό συμβιβασμό, ή οποιαδήποτε ανάλογη κατάσταση που προκύπτει από παρόμοια διαδικασία προβλεπόμενη από τις εθνικές νομοθετικές ή κανονιστικές πράξεις,

(γ) να μην έχει κινηθεί εναντίον τους διαδικασία κήρυξης σε πτώχευση, εκκαθάρισης, αναγκαστικής διαχείρισης, πτωχευτικού συμβιβασμού, ή παρόμοια διαδικασία προβλεπόμενη από τις εθνικές νομοθετικές ή κανονιστικές πράξεις,

(δ) να μην έχουν καταδικαστεί για αδίκημα σχετικό με την επαγγελματική τους διαγωγή, βάσει αποφάσεως η οποία έχει ισχύ δεδικασμένου,

(ε) να μην έχουν διαπράξει σοβαρό επαγγελματικό παράπτωμα, το οποίο αποδεδειγμένως διαπιστώθηκε με οποιοδήποτε μέσο από την Αναθέτουσα Αρχή,

(στ) να έχουν διευθετημένες τις υποχρεώσεις τους σε σχέση με την καταβολή των εισφορών κοινωνικής ασφάλισης και την πληρωμή των φόρων και τελών κατά την ημερομηνία τελευταίας προθεσμίας υποβολής των προσφορών, σύμφωνα με τη νομοθεσία που ισχύει στην Κυπριακή Δημοκρατία ή τη νομοθεσία που ισχύει στη χώρα όπου είναι εγκατεστημένοι,

(ζ) να έχουν παράσχει τις πληροφορίες που απαιτούνται για την τεκμηρίωση των ανωτέρω και δεν έχουν προβεί σε σοβαρές ψευδείς δηλώσεις κατά την παροχή των πληροφοριών αυτών,

(η) Να έχουν εξοφλημένες όλες τις οφειλές τους προς τον Δήμο,

* 1. Νοείται ότι σε περίπτωση που ο Ενδιαφερόμενος Οικονομικός Φορέας είναι κοινοπραξία προσώπων, οι ανωτέρω προϋποθέσεις πρέπει να πληρούνται από όλα τα μέλη της κοινοπραξίας,

1. **Εγγύηση Συμμετοχής**
   1. Οι προσφορές θα συνοδεύονται από Εγγύηση Συμμετοχής για ποσό ίσο με τα τέλη άδειας χρήσης 6 μηνών.
   2. Η εγγύηση συμμετοχής πρέπει να είναι τραπεζική εγγύηση που εκδίδεται από πιστωτικά ιδρύματα ή άλλα νομικά πρόσωπα που λειτουργούν νόμιμα στην Κύπρο, ή σε άλλες χώρες της Ευρωπαϊκής Ένωσης (ΕΕ) ή του Ευρωπαϊκού Οικονομικού Χώρου (ΕΟΧ) ή σε τρίτες χώρες που έχουν υπογράψει και κυρώσει τη Διεθνή Συμφωνία περί Δημοσίων Συμβάσεων (GPA) ή σε άλλες χώρες που έχουν υπογράψει και κυρώσει συμφωνίες σύνδεσης ή διμερείς συμφωνίες με την Ε.Ε. ή με την Κυπριακή Δημοκρατία και έχουν, σύμφωνα με την νομοθεσία των χωρών αυτών, δικαίωμα έκδοσης τέτοιων εγγυήσεων.
   3. Η εγγύηση συμμετοχής, πρέπει να συνταχθεί στην ελληνική γλώσσα. Πρέπει επίσης να συνταχθεί σύμφωνα με το σχετικό υπόδειγμα, που επισυνάπτεται ως Παράρτημα ΙΙ.
   4. Σε περίπτωση κοινοπραξίας, στην εγγύηση συμμετοχής θα πρέπει να σημειώνεται ότι αυτή καλύπτει αλληλεγγύως όλα τα μέλη της κοινοπραξίας.
   5. Οι Εγγυήσεις Συμμετοχής των Προσφερόντων επιστρέφονται σε αυτούς μετά την κατάθεση από τον Προσφέροντα στον οποίο θα ανατεθεί η Σύμβαση της εγγύησης πιστής εκτέλεσης και εντός δέκα (10) ημερών από την ημερομηνία υπογραφής της Σύμβασης.
   6. Η εγγύηση συμμετοχής καταπίπτει αυτοδικαίως υπέρ της Αναθέτουσας Αρχής, στην περίπτωση που ο Προσφέρων:

(α) μετά την τελευταία προθεσμία υποβολής των Προσφορών, αποσύρει την Προσφορά του ή μέρος της κατά την περίοδο ισχύος της, ή

(β) έχοντας ειδοποιηθεί για την αποδοχή της Προσφοράς του από την Αναθέτουσα Αρχή κατά την περίοδο ισχύος της Προσφοράς, και έχοντας ειδοποιηθεί να προσέλθει για την υπογραφή της Σύμβασης:

(ι) αρνηθεί ή παραλείψει να προσκομίσει εμπρόθεσμα οποιοδήποτε πιστοποιητικό ή/και άλλο έγγραφο ή/και την εγγύηση πιστής εκτέλεσης ή/και να εκπληρώσει οποιαδήποτε άλλη υποχρέωσή του που απορρέει από τη συμμετοχή στο διαγωνισμό αυτό, ή

(ιι) αρνηθεί ή παραλείψει να υπογράψει τη Σύμβαση.

1. Το ελάχιστο ποσό προσφοράς είναι €1000 + ΦΠΑ, ανά έτος.
2. Οι προσφορές θα πρέπει να υποβληθούν σύμφωνα με τα Έγγραφα του Διαγωνισμού σε κλειστό φάκελο, μέχρι την 7/2/2025 και ώρα 11.00π.μ. στο Κιβώτιο Προσφορών του Δήμου Λάρνακας που βρίσκεται στον 5ο όροφο των Κεντρικών Γραφείων του Δήμου.
3. Η προσφορά θα πρέπει να βρίσκεται σε κλειστό φάκελο, στο εξωτερικό μέρος του οποίου, να αναγράφεται το όνομα του προσφοροδότη και η ένδειξη «Προσφορά για την παραχώρηση άδειας χρήσης του κυλικείου του Δημοτικού Θεάτρου Λάρνακας – Διαγωνισμός αρ. 3/2025».
4. Η προσφορά θα πρέπει να περιλαμβάνει, δεόντως συμπληρωμένα και υπογεγραμμένα τα πιο κάτω:

(α) Το Έντυπο Προσφοράς που επισυνάπτεται ως Παράρτημα Ι.

(β) Την Εγγύηση Συμμετοχής που επισυνάπτεται ως Παράρτημα ΙΙ.

(γ) Τη Δήλωση Πιστοποίησης Προσωπικής Κατάστασης, που επισυνάπτεται ως Παράρτημα ΙΙΙ.

1. Η προσφορά θα έχει ισχύ μέχρι την 30/4/2025
2. **Υπογραφή της Σύμβασης**
   1. Για την κατάρτιση της Συμφωνίας, η Αναθέτουσα Αρχή θα χρησιμοποιήσει το Παράρτημα IV που επισυνάπτεται.
   2. Ο Προσφέρων στον οποίο έχει ανατεθεί η Σύμβαση είναι υποχρεωμένος να προσέλθει, εντός προθεσμίας δέκα (10) ημερών από την ημερομηνία που θα παραλάβει σχετική πρόσκληση της Αναθέτουσας Αρχής, για την υπογραφή της σχετικής Συμφωνίας. Αν παρέλθει η παραπάνω προθεσμία και ο Προσφέρων δεν προσέλθει για την υπογραφή της Συμφωνίας, τότε ο Προσφέρων υπόκειται σε κυρώσεις και ειδικότερα σε:

α. αποκλεισμό από του δικαιώματος ανάθεσης της Σύμβασης,

β. σε κατάπτωση της εγγύησης συμμετοχής υπέρ της Αναθέτουσας Αρχής, χωρίς άλλη διατύπωση ή δικαστική ενέργεια, και

γ. στις προβλεπόμενες από τον Νόμο και τους Κανονισμούς κυρώσεις αναφορικά με συμμετοχή σε μελλοντικούς διαγωνισμούς που οδηγούν σε ανάθεση δημόσιας σύμβασης.

* 1. Σε τέτοια περίπτωση η Αναθέτουσα Αρχή έχει το δικαίωμα να παραπέμψει εκ νέου το θέμα στο Αρμόδιο Όργανο με στόχο την ανάθεση της Σύμβασης στον Προσφέροντα που υπέβαλε την επόμενη προσφορά, που πληροί τους όρους και τις προδιαγραφές του διαγωνισμού.
  2. Ο Προσφέρων στον οποίο έχει ανατεθεί η Σύμβαση είναι υποχρεωμένος να προσέλθει για την υπογραφή της Συμφωνίας προσκομίζοντας τα παρακάτω στοιχεία:

α. Εγγύηση πιστής εκτέλεσης της Σύμβασης, για ποσό με τα τέλη άδειας χρήσης 6 μηνών. Η εγγύηση πιστής εκτέλεσης της Σύμβασης πρέπει να συνταχθεί στην ελληνική γλώσσα σύμφωνα με το σχετικό υπόδειγμα, που επισυνάπτεται ως Παράρτημα V. Η εγγύηση πιστής εκτέλεσης της Σύμβασης εκδίδεται από πιστωτικά ιδρύματα ή άλλα νομικά πρόσωπα που λειτουργούν νόμιμα στην Κύπρο, ή σε άλλες χώρες της Ευρωπαϊκής Ένωσης (ΕΕ) ή του Ευρωπαϊκού Οικονομικού Χώρου (ΕΟΧ) ή σε τρίτες χώρες που έχουν υπογράψει και κυρώσει τη Διεθνή Συμφωνία περί Δημοσίων Συμβάσεων (GPA) ή σε άλλες χώρες που έχουν υπογράψει και κυρώσει συμφωνίες σύνδεσης ή διμερείς συμφωνίες με την Ε.Ε. ή με την Κυπριακή Δημοκρατία και έχουν, σύμφωνα με την νομοθεσία των χωρών αυτών, δικαίωμα έκδοσης τέτοιων εγγυήσεων.

Σε περίπτωση κοινοπραξίας, στην εγγύηση θα πρέπει να σημειώνεται ότι αυτή καλύπτει αλληλεγγύως όλα τα μέλη της κοινοπραξίας.

β. Τα πιστοποιητικά για την επιβεβαίωση της κάλυψης των προϋποθέσεων συμμετοχής και της προσωπικής κατάστασης του προσφέροντα, δηλαδή:

1. Απόσπασμα Ποινικού Μητρώου ή, ελλείψει αυτού, ισότιμου εγγράφου που εκδίδεται από αρμόδια δικαστική ή διοικητική αρχή της χώρας εγκατάστασής του από το οποίο να προκύπτει ότι πληρούνται οι προϋποθέσεις συμμετοχής (α) και (δ) της παραγράφου 3, πιο πάνω. Το δικαιολογητικό αυτό θα πρέπει να έχει εκδοθεί το πολύ τρεις μήνες πριν την υπογραφή της σύμβασης.
2. Πρωτότυπο Πιστοποιητικό αρμόδιας διοικητικής ή δικαστικής αρχής, σύμφωνα με τα ισχύοντα στη χώρα εγκατάστασής του από το οποίο να προκύπτει ότι πληρούνται οι προϋποθέσεις συμμετοχής (β) και (γ) της παραγράφου 3, πιο πάνω. Το δικαιολογητικό αυτό θα πρέπει να έχει εκδοθεί το πολύ τρεις μήνες πριν την υπογραφή της σύμβασης.
3. Πρωτότυπο Πιστοποιητικό που εκδίδεται από αρμόδια αρχή της χώρας εγκατάστασής του από το οποίο να προκύπτει ότι πληρούνται οι προϋποθέσεις συμμετοχής (στ) της παραγράφου 3, πιο πάνω.

Αρμόδια αρχή στη Κυπριακή Δημοκρατία για την έκδοση των σχετικών πιστοποιητικών είναι:

* Τμήμα Φορολογίας (Έντυπο Τ.Φ. 2004)
* Τμήμα Κοινωνικών Ασφαλίσεων (για τους εργοδότες Έντυπο αρ. Υ.Κ.Α. 2-022 και για αυτοτελώς εργαζομένους το Έντυπο Υ.Κ.Α. 2-023)

Σε περίπτωση που το οικείο κράτος δεν εκδίδει τα πιο πάνω πιστοποιητικά τότε αυτά μπορούν να αντικατασταθούν από ένορκη βεβαίωση του Αναδόχου, στα δε κράτη όπου δεν προβλέπεται ένορκη βεβαίωση, από υπεύθυνη δήλωση ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας εγκατάστασής του.

1. Πρωτότυπο πιστοποιητικό από το Δημοτικό Ταμείο Λάρνακας από το οποίο να προκύπτει ότι πληρούνται οι προϋποθέσεις συμμετοχής της υποπαραγράφου (η) της παραγράφου 3 πιο πάνω.

γ. Σε περίπτωση νομικού προσώπου ή κοινοπραξίας, τα έγγραφα νομιμοποίησης του προσώπου που θα υπογράψει τη Συμφωνία,

δ. Σε περίπτωση κοινοπραξίας προσώπων, οριστικό συμφωνητικό συνεργασίας στο οποίο να καθορίζεται το ποσοστό συμμετοχής του κάθε μέλους στην κοινοπραξία, ο νόμιμος εκπρόσωπος της κοινοπραξίας, ποιο μέλος θα είναι ο συντονιστής της κοινοπραξίας. Νοείται ότι τα στοιχεία αυτά δεν μπορεί να διαφέρουν από τα οριζόμενα στο συμφωνητικό συνεργασίας.

* 1. Τα τέλη χαρτοσήμανσης της Συμφωνίας που θα υπογραφεί βαρύνουν πλήρως τον Ανάδοχο.

Για περισσότερες πληροφορίες οι ενδιαφερόμενοι μπορούν να επικοινωνήσουν στο Γραφείο Προσφορών του Δήμου στο τηλ. 24816574.

----------------------------------------------------------

Λάρνακα,16 Ιανουαρίου 2025

**ΠΑΡΑΡΤΗΜΑ 1**

**Αντικείμενο της Σύμβασης:**

Έναρξη και διάρκεια

Η ημερομηνία έναρξης της εκτέλεσης του αντικειμένου της συμφωνίας αναμένεται να είναι η …………. 2025 και ημερομηνία λήξης της η …………… 2025.

Ελάχιστο μηνιαίο ενοίκιο ορίζεται το ποσό των € 100 μηνιαίως και ο Διαγωνισμός θα κατακυρωθεί στον προσφοροδότη που θα υποβάλει την ψηλότερη προσφορά.

Διαθέσιμα προϊόντα

* Ο ανάδοχος εκτός από ροφήματα, έχει τη δυνατότητα να προσφέρει κρύα και ζεστά σάντουιτς ή αλμυρά.
* Σε περίπτωση και εάν επιθυμεί να τα παρασκευάζει στο χώρο της καντίνας, πρέπει να την εξοπλίσει κατάλληλα με τον ανάλογο εξοπλισμό. Η συντήρηση του εξοπλισμού του αναδόχου θα βαρύνει εξολοκλήρου τον αναδόχου
* Στην περίπτωση που ο ανάδοχος επιθυμεί να παρασκευάζει σε άλλο χώρο εκτός της καντίνας τα φαγώσιμα θα πρέπει να εφαρμόζει τις πρόνοιες της εθνικής και κοινοτικής νομοθεσίας για τα τρόφιμα (Περί Τροφίμων (Έλεγχος και Πώληση) Νόμοι του 1996- 2011 και Κανονισμοί (ΕΚ) αριθμ. 882/2004, 853/2004, 852/2004 του Ευρωπαϊκού Κοινοβουλίου και του Συμβουλίου της 29ης Απριλίου 2004).
* Να χρησιμοποιεί την καντίνα αποκλειστικά και μόνο για να προσφέρει τα είδη που καθορίστηκαν και όχι για να προσφέρει οινοπνευματώδη ποτά ή για οποιοδήποτε άλλο σκοπό. Για την προσθήκη οιονδήποτε άλλων προϊόντων πρέπει να εξασφαλίζει την γραπτή έγκριση του Κοινοτικού Συμβουλίου.
* Η καντίνα θα ελέγχεται ανά τακτά χρονικά διαστήματα από την Υγειονομική Υπηρεσία του Δήμου.

Εξοπλισμός καντίνας

* Ο ανάδοχος οφείλει να προμηθευτεί με δικά του έξοδα τον αναγκαίο εξοπλισμό (πχ ψυγεία, μηχανές καφέ, πιάτα κτλ) για την ομαλή λειτουργία της καντίνας.
* Να διατηρεί καθημερινά την καντίνα, το άμεσο περιβάλλον του, τα σκεύη και υλικά σε απόλυτα καθαρή και υγιεινή κατάσταση προς πλήρη ικανοποίηση του Φροντιστή του χώρου και των Υγειονομικών Υπηρεσιών και του Υπουργείου Υγείας.
* Να διατηρεί ακόμη καθαρό το χώρο τον οποίο γίνεται χρήση των προϊόντων του. Ωράριο και τρόπος λειτουργίας
* Ο ανάδοχος οφείλει να διατηρεί την καντίνα ανοιχτή τουλάχιστον κατά τις ώρες λειτουργίας του σταδίου προς εξυπηρέτηση των αθλητών και των επισκεπτών του χώρου.
* Ο ανάδοχος έχει τη δυνατότητα εάν το επιθυμεί, να τοποθετήσει και αυτόματους πωλητές (vending machines) στο χώρο του σταδίου, οι οποίοι να προσφέρουν καφέ, νερό, χυμούς, σάντουιτς πχ (στο χώρο των αποδυτηρίων για καλύτερη εξυπηρέτηση των αθλητών) κτλ.
* Ο ανάδοχος θα είναι υπόχρεος να μεριμνά για την τακτική συντήρηση τους και έγκαιρο εφοδιασμό τους αλλά και για την προμήθεια των αναγκαίων ειδών σερβιρίσματος*.*
* Ο ανάδοχος οφείλει να διατηρεί αναρτημένο τιμοκατάλογο, σε περίοπτη θέση, μέσα στην καντίνα.
* Ο ανάδοχος οφείλει να τηρεί πιστά τον τιμοκατάλογο που θα υποβάλει στο Δήμο για έγκριση.
* Ο ανάδοχος πρέπει να έχει υπόψη του ότι η ποιότητα, η ποσότητα, η καθαριότητα και γενικά η ομαλή λειτουργία της καντίνας ,θα ελέγχεται από το Δήμο.

Επιδιόρθωση ζημιών/συντήρηση/προσθήκες μετατροπές

* Ο ανάδοχος θα είναι υπεύθυνος για την επιδιόρθωση οποιασδήποτε ζημιάς που έχει προκληθεί στην καντίνα .
* Ο ανάδοχος υποχρεούται να διατηρεί την υδραυλική εγκατάσταση της καντίνας σε καλή και λειτουργήσιμη κατάσταση με έξοδα που θα βαρύνουν τον ίδιο και να πληρώνει τα σχετικά τέλη και δικαιώματα για την κατανάλωση νερού στην καντίνα. Ο Δήμος δεν θα φέρει καμία ευθύνη εάν η υδραυλική εγκατάσταση υποστεί οποιαδήποτε βλάβη ή εάν τυχόν διακοπεί ή λιγοστέψει η παροχή ύδατος.
* Ο ανάδοχος υποχρεούται να διατηρεί την ηλεκτρική εγκατάσταση της καντίνας σε καλή και λειτουργήσιμη κατάσταση με δικά του έξοδα και να πληρώνει τα σχετικά τέλη και δικαιώματα για την κατανάλωση ρεύματος στην καντίνα. Ο Δήμος θα τοποθετήσει σχετικό μετρητή και δεν θα έχει οποιαδήποτε ευθύνη εάν η ηλεκτρική εγκατάσταση υποστεί οιανδήποτε βλάβη ή διακοπεί η παροχή ηλεκτρικού ρεύματος στο χώρο, για οποιαδήποτε αιτία.
* Ο ανάδοχος δεν θα δικαιούται να προβαίνει εις οιανδήποτε μετατροπή του ακινήτου ή εις οιανδήποτε προσθήκη ή επιδιόρθωση χωρίς τη γραπτή συναίνεση του Δήμου. Σε περίπτωση παραβάσεως του όρου αυτού από τον ανάδοχο , ο Δήμος θα δικαιούται χωρίς επηρεασμό των άλλων δικαιωμάτων του δυνάμει της παρούσας συμφωνίας να ζητήσει όπως ο ανάδοχος επαναφέρει με δικά του έξοδα την καντίνα στην ίδια κατάσταση που αυτή βρισκόταν προηγουμένως.

Εκχώρηση σε τρίτα πρόσωπα

* Ο ανάδοχος θα ευθύνεται προσωπικά για την ομαλή λειτουργία της καντίνας. Δεν θα δικαιούται να μετενοικιάσει ή υπενοικιάσει ή παραχωρήσει την καντίνα σε οποιοδήποτε άλλο φυσικό ή νομικό πρόσωπο
* Ο ανάδοχος δεν θα παραχωρεί την παρούσα άδεια εις οιονδήποτε πρόσωπον ούτε θα παραχωρεί ή εγκαταλείπει προς όφελος τρίτου οιονδήποτε των δυνάμει της παρούσης συμφωνίας δικαιωμάτων του επί του ακινήτου ή μέρος τούτου της παρούσας αδείας ούσης προσωπικής δια τον ανάδοχο μόνον.

Ευθύνες Αναδόχου

* Να εξασφαλίσει έγκριση από την Υγειονομική Υπηρεσία για λειτουργία της καντίνας.
* Εννοείται περαιτέρω ότι κατά τη διάρκεια της εμπορικής λειτουργίας και διαχείρισης του χώρου της καντίνας αναλαμβάνει την υποχρέωση να συμμορφώνεται με όλους τους εν ισχύ νόμους και κανονισμούς της Κυπριακής Δημοκρατίας.
* Ο Δήμος διατηρεί το δικαίωμα καθ’ όλη τη διάρκεια της εμπορικής λειτουργίας του χώρου της καντίνας, να επιθεωρεί σε τακτά χρονικά διαστήματα το χώρο και να υποδεικνύει γραπτώς στον Ανάδοχο επισκευές και επιδιορθώσεις που είναι απαραίτητο να γίνουν και τις οποίες ο Ανάδοχος οφείλει να εκτελεί. Ο Ανάδοχος θα επιτρέπει στο Δήμο και/ή σε εξουσιοδοτημένους αντιπροσώπους του και/ή υπαλλήλους και/ή υπηρέτες του την είσοδο στο χώρο σε λογικές και εργάσιμες ώρες για να προβαίνουν στα πιο πάνω.
* Συμφωνείται περαιτέρω ότι όλοι οι φόροι, τέλη και/ή άλλες επιβαρύνσεις που αφορούν στην ιδιοκτησία του χώρου θα καταβάλλονται από το Δήμο. Στην περίπτωση που αυτό κληθεί να καταβάλει οποιοδήποτε ποσό που οφείλεται σε οποιαδήποτε δημόσια ή δημοτική αρχή και το οποίο αποτελεί υποχρέωση του αναδόχου, ο ανάδοχος έχει την υποχρέωση να αποζημιώσει καταβάλλοντας σε αυτό το αντίστοιχο ποσό.
* Να εφαρμόζει και να ακολουθεί τη νομοθεσία του Κυπριακού Οργανισμού Τουρισμού.
* Να εξασφαλίσει υγειονομικό πιστοποιητικό από τις Υγειονομικές Υπηρεσίες του Υπουργείου Υγείας.
* Κατά τη λήξη της παρούσας παραχώρησης ο ανάδοχος θα παραδώσει την καντίνα στην κατάσταση που την παρέλαβε εξαιρουμένης οποιασδήποτε φυσικής φθοράς Σημειώνεται ότι ο εξοπλισμός της καντίνας που έγινε με έξοδα του αναδόχου θα επιστρέφεται στον ανάδοχο.
* Να μην επιτρέπει τη χρησιμοποίηση οχληρών μουσικών οργάνων στο ακίνητο, εκτός κατόπιν ειδικής εκ των προτέρων εγγράφου συναινέσεως του Δήμου.
* Η κατανάλωση ηλεκτρικού ρεύματος για τις ανάγκες λειτουργίας της καντίνας θα επιβαρύνει τον ανάδοχο. Θα τοποθετηθεί μετρητής βάση του οποίου θα αποστέλλεται σχετική χρέωση κατανάλωσης στον ανάδοχο και ο οποίος θα είναι υπεύθυνος να εξοφλεί την εν λόγω χρέωση εντός 5 εργάσιμων ημερών.
* Ο ανάδοχος οφείλει να πληρώνει προκαταβολικά την πρώτη εργάσιμη ημέρα κάθε μήνα το ενοίκιο της καντίνας, στο Δημοτικό Ταμείο.
* Ο ανάδοχος αναλαμβάνει όπως διατηρεί το εσωτερικό και εξωτερικό του ακινήτου ελεύθερο οιασδήποτε φύσεως διαφήμισης και μεριμνά για την ευπρεπή εμφάνιση του.

Υποστηρικτικά μέσα που παρέχονται από τον Ανάδοχο

Ο ανάδοχος οφείλει να εξοπλίσει με δικά του έξοδα την καντίνα και δύναται να εξοπλίσει ανάλογα το χώρο, εάν θα παρασκευάζει κρύα και ζεστά σάντουιτς. Η συντήρηση του εξοπλισμού του αναδόχου θα γίνεται με έξοδα του ίδιου και με τη λήξη της συμφωνίας θα του ανήκει.

**ΠΑΡΑΡΤΗΜΑ ΙΙ**

**Ε Ν Τ Υ Π Ο Π Ρ Ο Σ Φ Ο Ρ Α Σ**

Προς : **Δήμο Λάρνακας**

**Διαγωνισμός για την παραχώρηση άδειας χρήσης του κυλικείου του**

**Δημοτικού Θεάτρου Λάρνακας για περίοδο ενός έτους με δικαίωμα στο Δήμο για ανανέωση για ακόμα ένα έτος**

**Αρ. Διαγωνισμού 3/2025**

**Τελευταία προθεσμία υποβολής προσφορών 7/2/2025 ώρα 11.00π.μ.**

Αφού μελετήσαμε τα Έγγραφα Διαγωνισμού και αφού έχουμε αποκτήσει πλήρη αντίληψη του Διαγωνισμού, εμείς οι υποφαινόμενοι, αναλαμβάνουμε την πιστή τήρηση όλων των όρων των εγγράφων του Διαγωνισμού για το ποσό των €……………………………….. πλέον ΦΠΑ ανά έτος.

1. Συμφωνούμε πως η Προσφορά μας αυτή θα ισχύει μέχρι 31/3/2025, θα μας δεσμεύει και θα μπορεί να γίνει αποδεκτή ανά πάσα στιγμή πριν τη λήξη της περιόδου αυτής.

2. Μέχρι τη γραπτή αποδοχή μας, η προσφορά μας αυτή μαζί με τη γραπτή ανάθεση σας θα αποτελούν δεσμευτικό Συμβόλαιο μεταξύ μας.

Υπογραφή Προσφέροντος \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(και σφραγίδα)

Όνομα Υπογράφοντος \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Αρ.Δελτίου Ταυτότητας/Διαβατηρίου υπογράφοντος \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ιδιότητα υπογράφοντος \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Στοιχεία Προσφέροντος

Όνομα Προσφέροντος \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Χώρα εγκατάστασης\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Διεύθυνση \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ταχ.Κιβ. \_\_\_\_\_\_\_

Διεύθυνση επικοινωνίας (εάν είναι διαφορετική) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ταχ.Κιβ. \_\_\_\_\_\_\_

Τηλέφωνο επικοινωνίας \_\_\_\_\_\_\_\_\_\_\_\_\_\_\_ Τέλεφαξ επικοινωνίας\_\_\_\_\_\_\_\_\_\_\_\_\_\_

Ηλεκτρονική Διεύθυνση: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Αρ. Μητρώου ΦΠΑ\_\_\_\_\_\_\_\_\_\_\_\_\_\_\_

Ημερομηνία \_\_\_\_\_\_\_\_\_\_\_\_\_\_\_\_\_\_\_\_\_\_

Μάρτυρας (Όνομα, Υπογραφή και Διεύθυνση)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ΠΑΡΑΡΤΗΜΑ ΙΙΙ**

**ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ**

**Ημερομηνία λήξης …**

Προς

----------------------------------------------------------------------

(από εδώ και στο εξής καλούμενης "η Αναθέτουσα Αρχή")

Αξιότιμοι Κύριοι,

**Εγγυητική Επιστολή Αριθμός** -------------------

**Διαγωνισμός αρ.** --------------------------

Επειδή οι κύριοι ------------------------------------------------------------------------------ (από εδώ και στο εξής καλουμένων "ο Προσφέρων") συμμετέχουν στο διαγωνισμό και έχουν υποβάλει προσφορά με σκοπό τη σύναψη Σύμβασης με την Αναθέτουσα Αρχή για ------------------------------------------------------------------------------------------------------------------------------ (από εδώ και στο εξής της προσφοράς αυτής καλούμενης “η Προσφορά”), και επειδή οι όροι του Διαγωνισμού υπ. αρ. ------------------ προνοούν για παροχή από τον Προσφέροντα Εγγύησης Συμμετοχής για ποσό € --------------------------------------- (ολογράφως ------------------------------------------------------------------------------------------------------------------------------ ευρώ και ----------------------------------- σεντ) (από εδώ και στο εξής του ποσού αυτού καλούμενου «το Ποσό Εγγύησης Συμμετοχής») εμείς, το υπογράφον χρηματοπιστωτικό ίδρυμα, κατόπιν αιτήματος του Προσφέροντος, παραιτούμενοι από κάθε δικαίωμα ένστασης και επιφύλαξης για την πιο πάνω Προσφορά, με το παρόν έγγραφο, αμετάκλητα και ανεξάρτητα από οποιαδήποτε ένσταση από μέρους του Προσφέροντος και χωρίς αναφορά σ΄ αυτόν, εγγυούμαστε να σας πληρώσουμε χωρίς καθυστέρηση (και το αργότερο εντός 3 εργάσιμων ημερών) στην πρώτη γραπτή απαίτησή σας, το Ποσό Εγγύησης Συμμετοχής, έναντι γραπτής σας δήλωσης ότι ο Προσφέρων:

(α) μετά την εκπνοή της προθεσμίας παραλαβής των προσφορών, έχει αποσύρει την Προσφορά του ή μέρος της κατά την περίοδο ισχύος της, ή

(β) έχοντας ειδοποιηθεί για την αποδοχή της Προσφοράς του από την Αναθέτουσα Αρχή κατά την περίοδο ισχύος της Προσφοράς, και έχοντας ειδοποιηθεί να προσέλθει για την υπογραφή της Σύμβασης:

(ι) έχει αρνηθεί ή παραλείψει να προσκομίσει εμπρόθεσμα οποιοδήποτε Πιστοποιητικό και/ή άλλο έγγραφο και/ή την Εγγύηση Πιστής Εκτέλεσης Συμβολαίου και/ή να εκπληρώσει οποιαδήποτε άλλη υποχρέωση του που απορρέει από τη συμμετοχή στο διαγωνισμό αυτό, ή

(ιι) έχει αρνηθεί ή παραλείψει να υπογράψει τη Σύμβαση.

2. Η Εγγύηση αυτή θα έχει ισχύ μέχρι και συμπεριλαμβανομένης της ημερομηνίας λήξης που αναγράφεται ανωτέρω και μέχρι την ημερομηνία αυτή (ή, εάν η ημερομηνία αυτή είναι τραπεζική αργία, μέχρι και συμπεριλαμβανομένης της αμέσως προηγούμενης ημέρας που δεν είναι τραπεζική αργία) θα πρέπει να έχουμε λάβει οποιαδήποτε απαίτησή σας. Μετά την παρέλευση της ως άνω ημερομηνίας λήξης, και νοουμένου ότι μέχρι τότε δεν θα έχει ληφθεί από εμάς οποιαδήποτε γραπτή απαίτησή σας, η Εγγυητική Επιστολή θα θεωρείται άκυρη είτε έχει επιστραφεί σε εμάς είτε όχι.

3. Η Εγγυητική Επιστολή θα διέπεται από και θα ερμηνεύεται με βάση και σύμφωνα με τους νόμους της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

Διατελούμε,

[Χρηματοπιστωτικό Ίδρυμα]

(υπογραφή και σφραγίδα)

|  |  |  |  |  |
| --- | --- | --- | --- | --- |
| { | Επικολλήστε εδώ Χαρτόσημα | } |  |  |
|  |  |  |  | Ημερομηνία: …………………………………. |

*[Σημειώσεις προς τον προσφέροντα και το χρηματοπιστωτικό ίδρυμα:*

*1. Σε περίπτωση κοινοπραξίας φυσικών και/ή νομικών προσώπων, στην Εγγυητική Επιστολή Συμμετοχής θα πρέπει να αναφέρεται ρητά ότι αυτή καλύπτει αλληλεγγύως όλα τα μέλη της κοινοπραξίας.*

*2. Ως ημερομηνία λήξης να αναγραφεί η 30η ημέρα μετά την ημερομηνία λήξης της ισχύος των προσφορών του πιο πάνω αναφερόμενου διαγωνισμού.]*

**ΠΑΡΑΡΤΗΜΑ ΙV**

***υποδειγμα δηλωσησ πιστοποιησησ προσωπικησ καταστασησ***

Προς : **Δήμο Λάρνακας**

**Διαγωνισμός για την παραχώρηση άδειας χρήσης του κυλικείου του**

**Δημοτικού Θεάτρου Λάρνακας για περίοδο ενός έτους με δικαίωμα στο Δήμο για ανανέωση για ακόμα ένα έτος**

**Αρ. Διαγωνισμού 3/2025**

|  |  |
| --- | --- |
| *Αρ. Διαγωνισμού:* | ***3/2025*** |
| *Τελευταία προθεσμία υποβολής Προσφορών:* | ***7/2/2025*** |

*Υπευθύνως δηλώνω ότι:*

*α. Δεν έχω καταδικαστεί οριστικά με απόφαση κυπριακού ή αλλοδαπού δικαστηρίου για συμμετοχή σε εγκληματική οργάνωση (όπως αυτή ορίζεται στο άρθρο 2, παράγραφος 1 της κοινής δράσης 98/773/ΔΕΥ του Συμβουλίου), για δωροδοκία (όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παράγραφος 1 της απόφασης – πλαίσιο 2003/568/ΔΕΥ), απάτη (κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων της 27ης Νοεμβρίου 1995), ή για νομιμοποίηση εσόδων από παράνομες δραστηριότητες και χρηματοδότηση της τρομοκρατίας (όπως αυτές ορίζονται στο άρθρο 1 της Οδηγίας 2005/60/ΕΚ),*

*β. Δεν τελώ υπό πτώχευση, εκκαθάριση, παύση δραστηριοτήτων, αναγκαστική διαχείριση, ή πτωχευτικό συμβιβασμό, ή άλλη ανάλογη κατάσταση που προκύπτει από παρόμοια διαδικασία προβλεπόμενη από τις εθνικές νομοθετικές ή κανονιστικές πράξεις,*

*γ. Δεν έχει κινηθεί εναντίον μου διαδικασία κήρυξης σε πτώχευση, εκκαθάρισης, αναγκαστικής διαχείρισης, πτωχευτικού συμβιβασμού, ή οποιαδήποτε άλλη παρόμοια διαδικασία προβλεπόμενη από τις εθνικές νομοθετικές ή κανονιστικές πράξεις,*

*δ. Δεν έχω καταδικαστεί για αδίκημα σχετικό με την επαγγελματική μου διαγωγή, βάσει αποφάσεως η οποία έχει ισχύ δεδικασμένου,*

*ε. Δεν έχω διαπράξει σοβαρό επαγγελματικό παράπτωμα,*

*στ. Έχω εκπληρώσει τις υποχρεώσεις μου όσον αφορά την καταβολή των εισφορών κοινωνικής ασφάλισης και την πληρωμή φόρων και τελών σύμφωνα με τη νομοθεσία που ισχύει στη Κυπριακή Δημοκρατία / στη χώρα όπου είμαι εγκατεστημένος δηλαδή την ....................* **<να διαγραφεί ότι δεν ισχύει>***, κατά την ημερομηνία τελευταίας προθεσμίας υποβολής των προσφορών.*

(ζ) Έχω εκπληρώσει όλες τις υποχρεώσεις μου προς το Δήμο Λάρνακας.

*Όποια παράγραφος δεν ισχύει να διαγραφεί και στο χώρο που ακολουθεί να δοθούν διευκρινίσεις.*

*............................................................................................................................................................................................................................................................................................................................................................................................................................................................................................................................................................*

|  |  |
| --- | --- |
| *Υπογραφή:* |  |
| *Όνομα υπογράφοντος:* |  |
| *Αρ. Δελτίου Ταυτότητας/Διαβατηρίου υπογράφοντος:* |  |
| *Ιδιότητα υπογράφοντος* |  |

*Στοιχεία Προσφέροντος ή συμμετέχοντος σε κοινοπραξία* **<να διαγραφεί ότι δεν ισχύει>**

*Όνομα:............................................................................................................................*

*Χώρα εγκατάστασης: ..................Διεύθυνση:.................................................................*

*......................................................................................................Ταχ.Κιβ.....................*

*Διεύθυνση επικοινωνίας (εάν είναι διαφορετική)............................................................*

*.....................................................................................................Ταχ. Κιβ. ..................*

*Τηλέφωνο επικοινωνίας ............................... Τέλεφαξ επικοινωνίας .............................*

**ΠΑΡΑΡΤΗΜΑ V**

**ΣΥΜΦΩΝΙΑ/ΑΔΕΙΑ ΧΡΗΣΗΣ**

Συμφωνία που έγινε σήμερα στις …………………ΜΕΤΑΞΥ του Δήμου Λάρνακας που στη συνέχεια θα αναφέρεται ως ο «Δήμος» και του ……………. που στη συνέχεια θα αναφέρεται ως ο «Αδειούχος» με την οποία συμφωνούνται τα ακόλουθα:

1. Έναντι της καταβολής από τον Αδειούχο του πιο κάτω οριζόμενου δικαιώματος Άδειας Χρήσης και της εκπλήρωσης από τον Αδειούχο όλων των όρων που περιλαμβάνονται στην παρούσα συμφωνία ο Δήμος Λάρνακας παραχωρεί στον Αδειούχο την άδεια χρήσης του Κυλικείου του Δημοτικού Θεάτρου που στη συνέχεια θα αναφέρονται ως «το Κυλικείο» για περίοδο ενός έτους από την …………….………μέχρι την ……………………με τη λήξη της οποίας ο Αδειούχος υποχρεώνεται να το παραδώσει στο Δήμο στην ίδια καλή κατάσταση στην οποία αναγνωρίζει ότι είναι σήμερα. Ο Δήμος διατηρεί το δικαίωμα κατά την απόλυτη κρίση του και εφόσον υποβληθεί αίτημα από τον Αδειούχο, να ανανεώσει τη σύμβαση για περίοδο έως και ένα έτος, με τους ίδιους όρους.

2. Ο Αδειούχος θα πληρώνει στο Δήμο για την πιο πάνω παραχώρηση Άδειας Χρήσης του Κυλικείου το ποσό των €…………….(……………) ανά έτος πλέον ΦΠΑ που θα είναι πληρωτέο στο τέλος του μήνα εντός του οποίου έγινε η παράσταση.

Νοείται ότι εάν ο Αδειούχος παραλείψει να καταβάλει προς το Δήμο οποιοδήποτε δικαίωμα άδειας χρήσης μετά παρέλευση (10) ημερών από της ημερομηνίας πληρωμής της άδειας χρήσης και ανεξάρτητα από οποιαδήποτε άλλη πρόνοια της παρούσας Συμφωνίας Άδειας Χρήσης, υποχρεούται στην καταβολή δικαιώματος άδειας χρήσης με επιβάρυνση ύψους 10% από της 10ης κάθε μήνα.

3. Ο Αδειούχος θα χρησιμοποιεί το Κυλικείο αποκλειστικά για την πώληση τροφίμων κατάλληλων για ανθρώπινη κατανάλωση που αναφέρονται στην παρούσα συμφωνία τα οποία θα πωλεί στους ηθοποιούς, το προσωπικό και στους επισκέπτες του Δημοτικού Θεάτρου πριν την έναρξη των παραστάσεων, κατά τα ενδιάμεσα διαλείμματα των παραστάσεων και/ή ενώ στο Δημοτικό Θέατρο δεν προβάλλεται ή υπάρχει ή συνεχίζεται οποιαδήποτε εκδήλωση.

4. Ο Αδειούχος δεν επιτρέπεται να παρασκευάζει και να σερβίρει τρόφιμα. Επιτρέπεται να πωλεί προπαρασκευασμένα κρύα σάντουιτς και γλυκίσματα, υπό την προϋπόθεση ότι θα τα προμηθεύεται από εγκεκριμένα εργαστήρια τροφίμων τα οποία έχουν καταχωρηθεί στο Μητρώο του Διευθυντή Ιατρικών Υπηρεσιών και Υπηρεσιών Δημόσιας Υγείας και έχουν εγκριθεί από τις Υγειονομικές Υπηρεσίες. Κατά πάντα χρόνο θα διατηρούνται σε κατάλληλες θερμοκρασίες, αναψυκτικά, σοκολάτες, ζεστά ροφήματα, γαριδάκια, τσιπς, στραγάλια και μετά από εξασφάλιση από τον ίδιο της απαιτούμενης από το Νόμο Άδειας Πωλήσεως, Οινοπνευματωδών ποτών σε περιορισμένες όμως ποσότητες και σε βαθμό που να μην μπορεί να προκαλέσουν μέθη ή ανησυχία.

5. Ο Αδειούχος είναι υπόχρεος να διατηρεί στο Κυλικείο τον απαραίτητο εξοπλισμό και τα απαραίτητα σκεύη τα οποία θα τύχουν της έγκρισης του Δήμου ούτως ώστε να προσφέρονται ικανοποιητικού επιπέδου υπηρεσίες. Τα σκεύη και ο εξοπλισμός σερβιρίσματος τροφίμων και ποτών πρέπει να είναι κατασκευασμένα με υλικά μη απορροφητικά που να επιτρέπουν τον τέλειο καθαρισμό τους και να προσφέρουν άρτια εξυπηρέτηση των πελατών, εύρυθμη λειτουργία των υπηρεσιών και καλαίσθητη εμφάνιση.

Ο αδειούχος θα πρέπει να υποβάλει αίτηση ώστε οι εγκαταστάσεις της επιχείρησης να καταχωρηθούν στο μητρώο του Διευθυντή Ιατρικών Yπηρεσιών και Yπηρεσιών Δημόσιας Υγείας.

6. Ο Αδειούχος δεν επιτρέπεται να τοποθετεί τραπέζια ή καρέκλες ή άλλα αντικείμενα οπουδήποτε εντός και εκτός του Δημοτικού Θεάτρου και του εξωτερικού του χώρου ~~πλακόστρωτου~~. ~~Νοείται ότι επιτρέπεται στον αδειούχο να τοποθετεί περιορισμένο αριθμό τραπεζιών και καρεκλών, το είδος των οποίων θα τύχει της εγκρίσεως του Δήμου, εντός του χώρου του Κυλικείου.~~

7. Ο Αδειούχος θα φροντίζει και θα έχει την ευθύνη για την καλή συντήρηση, την καθαριότητα ~~του Θέατρου και ειδικά των διαδρόμων και των κερκίδων πριν την έναρξη και κατά το πέρας κάθε παράστασης~~, και την καλή εμφάνιση του Κυλικείου ~~και των εξωτερικών χώρων~~ και θα είναι υπεύθυνος έναντι του Νόμου για οποιαδήποτε υγειονομικής φύσεως αντικανονική και παράνομη κατάσταση.

~~8. Ο Αδειούχος θα απομακρύνει τις κενές φιάλες από το χώρο του Κυλικείου και σε συνεννόηση με τους υπεύθυνους για τη λειτουργία του Δημοτικού Θεάτρου , θα τις τοποθετεί προσωρινά σε ειδικό χώρο που θα του υποδειχθεί μέχρι την οριστική απομάκρυνση τους από το Θέατρο που θα γίνεται πριν και μετά την έναρξη κάθε παράστασης.~~

*9. Ο Αδειούχος θα διατηρεί ικανοποιητικό αριθμό κατάλληλων στεγανών σκυβαλοδοχείων πίσω από τους πάγκους του Κυλικείου ή σε άλλο σημείο μέσα στο Κυλικείο που να μην είναι ορατό, για την απόρριψη οποιωνδήποτε απορριμμάτων και σκυβάλων που θα προέρχονται από την εργασία που θα διεξάγει.*

*10. Ειδικώς αναφέρεται ότι ο αδειούχος οφείλει να πληρώσει για την κατανάλωση του νερού και του ηλεκτρικού ρεύματος του Κυλικείου καθώς και άλλο έξοδο για το οποίο κατά συνήθεια καταβάλλεται από τους αδειούχους.*

11. Ο Αδειούχος δεν θα δικαιούται να εκχωρήσει ή να παραχωρήσει ή να μεταβιβάσει σε οποιοδήποτε πρόσωπο την άδεια χρήσης του Κυλικείου χωρίς τη γραπτή συγκατάθεση του Δήμου την οποία ο Δήμος δικαιούται να δώσει ή να αρνηθεί, κατά την απόλυτο κρίση του.

12. Ο Αδειούχος δεν δικαιούται να διενεργεί ή να επιτρέπει ή να ανέχεται να διενεργηθούν οποιεσδήποτε μεταβολές, αλλαγές ή προσθήκες, είτε εσωτερικές είτε εξωτερικές στο Δημοτικό Θέατρο, τον αρχιτεκτονικό διάκοσμο ή το φωτισμό του.

13. Ο Αδειούχος δεν δικαιούται να τοποθετεί ή να επιδεικνύει επί του Θεάτρου, είτε εξωτερικώς είτε εσωτερικώς οποιαδήποτε διαφήμιση εκτός από τον τιμοκατάλογο.

14. Ο Αδειούχος υποχρεώνεται να μην επιτρέπει ή να ανέχεται την είσοδο οποιουδήποτε ζώου στο Θέατρο για οποιοδήποτε σκοπό.

15. Ο Αδειούχος δεν δικαιούται να μεταφέρει εντός του Θεάτρου οτιδήποτε θεωρείται ως εύφλεκτη ύλη ή το οποίο θα είχε ως αποτέλεσμα την αύξηση των ασφαλίστρων έναντι του κινδύνου πυρός.

16. Ο Αδειούχος δεν δικαιούται να εισέρχεται ή να παραμένει στο Θέατρο εκτός από τις ώρες των παραστάσεων ή των δοκιμών ή στην παρουσία του Φροντιστή του Δημοτικού Θεάτρου.

17. Ο Αδειούχος είναι υποχρεωμένος να καταβάλλει αποζημιώσεις στο Δήμο για οποιαδήποτε ζημιά στο Θέατρο, το διάκοσμο του ή τον εξοπλισμό του, που δυνατό να προκληθεί λόγω αμέλειας ή/και υπαιτιότητας του ή των υπαλλήλων του.

18. Ο Αδειούχος είναι υποχρεωμένος όπως επιδεικνύει πνεύμα συνεργασίας και οφείλει να συμμορφώνεται προς τις εκάστοτε λογικές υποδείξεις των υπευθύνων του Δήμου που αφορούν την καλή διατήρηση και λειτουργία του Θεάτρου και να συμπεριφέρεται με ευπρέπεια προς όλους.

19. Ο Αδειούχος υποχρεώνεται να εξασφαλίζει εκ των προτέρων την έγκριση του Δήμου για τις τιμές των ειδών που θα πωλεί και να διατηρεί μόνιμα ανηρτημένο τιμοκατάλογο των εν λόγω ειδών σε εμφανή σημεία του Κυλικείου.

20. Ο Αδειούχος υποχρεούται να μην χρησιμοποιεί μουσικά όργανα ή οποιαδήποτε ηλεκτρική ή ηλεκτρονική συσκευή παραγωγής ή αναπαραγωγής ήχου, ή και κάθε είδους ηλεκτρικά, ηλεκτρονικά ή χειροκίνητα τυχερά ή και άλλα παιχνίδια ή και οποιασδήποτε μορφής χαρτοπαίγνιο.

21. Ο Αδειούχος θα είναι υπόχρεος να πληρώνει όλους τους φόρους, τέλη και δικαιώματα και οποιεσδήποτε επιβαρύνσεις οι οποίες θα είναι κατά καιρούς πληρωτέες στο Δήμο Λάρνακας ή σε οποιαδήποτε Δημόσια ή άλλα Αρμόδια Αρχή ή Οργανισμό σε σχέση με το ακίνητο ή οποιαδήποτε επαύξηση τούτων σύμφωνα με οποιοδήποτε Νόμο, Διάταγμα ή Κανονισμό που είναι σε ισχύ, ανεξάρτητα του εάν οι φόροι, τέλη, δικαιώματα ή επιβαρύνσεις αυτές είναι πληρωτέες από το Δήμο.

22. Ρητά συμφωνείται, μεταξύ των συμβαλλομένων ότι όλοι οι όροι της παρούσας Συμφωνίας είναι ουσιώδεις και παράλειψη συμμόρφωσης με οποιοδήποτε όρο δίνει το δικαίωμα στο Δήμο να λάβει εναντίον του Αδειούχου οποιαδήποτε δικαστικά μέτρα και να απαιτήσει νόμιμες αποζημιώσεις ή και οποιοδήποτε δικαστικό διάταγμα, καθώς και ανάκτηση κατοχής.

23. Με την υπογραφή της Συμφωνίας αυτής ο Αδειούχος παρέχει στο Δήμο εγγυητική επιστολή Τράπεζας για ποσό ύψους €1.500,00. Η εγγύηση θα παραμείνει σε ισχύ για πλήρη και ικανοποιητική εκπλήρωση των όρων της Συμφωνίας/΄Αδειας Χρήσης και για περίοδο (60) εξήντα ημερών μετά την λήξη της Συμφωνίας Άδειας Χρήσης.

Νοείται ότι ο Αδειούχος δεν μπορεί να απαιτήσει όπως ολόκληρο το ποσό της εγγυήσεως ή μέρος αυτού, θεωρηθεί ως πληρωμή έναντι οποιουδήποτε οφειλομένου από αυτόν ποσού. Ο Δήμος όμως μπορεί, κατά την απόλυτη κρίση του, είτε να χρησιμοποιήσει ολόκληρο το ποσό της εγγυήσεως ή μέρος αυτού, για εκπλήρωση οποιασδήποτε υποχρέωσης, συμπεριλαμβανομένης και της παράλειψης πληρωμής από τον Αδειούχο οποιουδήποτε τέλους ή μέρους αυτού, όπως προνοείται στη Συμφωνία αυτή.

24. Όλοι οι όροι της παρούσας Συμφωνίας/Άδειας Χρήσης είναι ουσιώδεις, παράβαση δε από τον Αδειούχο οποιουδήποτε από αυτούς δίνει το δικαίωμα στο Δήμο να τερματίσει με γραπτή ειδοποίηση την παρούσα Συμφωνία/Άδεια Χρήσης, να λάβει άμεσα κατοχή του Κυλικείου και να αξιώσει αποζημιώσεις.

Λάρνακα,………………………………………………

ΟΙ ΣΥΜΒΛΗΘΕΝΤΕΣ

ΟΙ ΜΑΡΤΥΡΕΣ

1………………………………………..

‘Ονομα ………………………………..

Διεύθυνση ……………………………

2. ………………………………………..

‘Ονομα ………………………………..

Διεύθυνση ……………………………

**ΠΑΡΑΡΤΗΜΑ V**

**ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΠΙΣΤΗΣ ΕΚΤΕΛΕΣΗΣ**

**Ημερομηνία λήξης ...................................**

Προς

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(από εδώ και στο εξής καλούμενου «η Αναθέτουσα Αρχή»)

Αξιότιμε Κύριε,

**Εγγυητική Επιστολή Αριθμός-------------------**

**Συμβόλαιο Αρ.------------------------**

Επειδή έχουμε πληροφορηθεί ότι έχετε συμβληθεί με τους κυρίους ----------------------------------------------------------------------------------- (από εδώ και στο εξής καλούμενων «ο Ανάδοχος») για την κατασκευή/εκτέλεση/παροχή του/της -------------------------------------------------------------------------------------------------------------------------------------- (από εδώ και στο εξής του συμβολαίου αυτού καλούμενου «το Συμβόλαιο») με Ποσό Συμβολαίου € ----------------------------------, (ολογράφως --------------------------------------------------------------------------------------- Ευρώ και -----------------------------------------σεντ) και επειδή οι Όροι του Συμβολαίου προνοούν την παροχή εγγύησης για την πιστή εκτέλεση του Συμβολαίου αυτού για ποσό ίσο με ποσοστό ------------------ εφαρμοζόμενου επί του Ποσού Συμβολαίου, εμείς, το πιο κάτω υπογράφον χρηματοπιστωτικό ίδρυμα, κατόπιν αιτήματος του Αναδόχου, παραιτούμενοι από κάθε δικαίωμα ένστασης και επιφύλαξης για το πιο πάνω Συμβόλαιο ή οποιαδήποτε τροποποίηση αυτού, με το παρόν έγγραφο, αμετάκλητα και ανεξάρτητα από οποιαδήποτε ένσταση από μέρους του Αναδόχου και χωρίς αναφορά σ’ αυτόν, εγγυούμεθα να σας πληρώσουμε χωρίς καθυστέρηση (και το αργότερο εντός 3 εργάσιμων ημερών) στην πρώτη γραπτή απαίτησή σας, οποιοδήποτε ποσό θα απαιτηθεί από εσάς μέχρι ποσού € ----------------------------------- (ολογράφως) ------------------------------------------------------------------------------------------------------------------------------------------------- Ευρώ και ----------------------------------------------- (σεντ), έναντι γραπτής σας δήλωσης ότι ο Ανάδοχος έχει αρνηθεί ή παραλείψει να εκπληρώσει ή δεν έχει εκπληρώσει και/ή έχει παραβιάσει οποιοδήποτε όρο του Συμβολαίου. Σε περίπτωση υποβολής τμηματικών απαιτήσεων το ποσό της εγγύησης θα μειώνεται ανάλογα με τα ποσά που θα πληρώνονται.

2. Νοείται ότι οποιαδήποτε αλλαγή, τροποποίηση, προσθήκη ή διόρθωση η οποία δυνατό να γίνει στο Συμβόλαιο, ή οποιοσδήποτε διακανονισμός σχετικά με αυτό, δεν θα μας απαλλάξει από την ευθύνη μας που απορρέει από την παρούσα Εγγυητική Επιστολή και δια του παρόντος παραιτούμεθα απόλυτα από το δικαίωμα μας να συγκατατεθούμε ή να λάβουμε ειδοποίηση ή γνώση για οποιαδήποτε τέτοια αλλαγή, τροποποίηση, προσθήκη, διόρθωση, ή διακανονισμό.

3. Η Εγγύηση αυτή θα έχει ισχύ μέχρι και συμπεριλαμβανομένης της ημερομηνίας λήξης που αναγράφεται ανωτέρω και μέχρι την ημερομηνία αυτή (ή, εάν η ημερομηνία αυτή είναι τραπεζική αργία, μέχρι και συμπεριλαμβανομένης της αμέσως προηγούμενης ημέρας που δεν είναι τραπεζική αργία) θα πρέπει να έχουμε λάβει οποιαδήποτε απαίτησή σας. Μετά την παρέλευση της ως άνω ημερομηνίας λήξης, και νοουμένου ότι μέχρι τότε δεν θα έχει ληφθεί από εμάς οποιαδήποτε γραπτή απαίτησή σας, η Εγγυητική Επιστολή θα θεωρείται άκυρη είτε έχει επιστραφεί σε εμάς είτε όχι.

4. Η Εγγυητική Επιστολή θα διέπεται από και θα ερμηνεύεται με βάση και σύμφωνα με τους νόμους της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

Διατελούμε,

[Χρηματοπιστωτικό Ίδρυμα]

(υπογραφή και σφραγίδα)

|  |  |  |  |  |
| --- | --- | --- | --- | --- |
| { | Επικολλήστε εδώ Χαρτόσημα | } |  |  |
|  |  |  |  | Ημερομηνία: …………………………………. |